
ДОКЛАДНА ЗАПИСКА

ОТ ИНЖ. ЧАНКА КОРАЛСКА
ЗА КМЕТ НА ОБЩИНА БУРГАС
На основание заповед №337/05.02.2016 г.
На Кмета на Община Бургас


ОТНОСНО: Отдаване под наем на част от имот - общинска собственост, чрез публичен търг с тайно наддаване

УВАЖАЕМИ ОБЩИНСКИ СЪВЕТНИЦИ,

Община Бургас е собственик на недвижим имот - публична общинска собственост, находящ се в гр. Бургас, Приморски парк, представляващ „Летен театър", на два етажа и сутерен с обща застроена площ 2105 кв.м., актуван с Акт за публична общинска собственост № 174/06.05.1997 год., поземлен имот с идентификатор № 07079.618.6.2 по КК на гр. Бургас. В цитирания имот има обособени самостоятелни обекти, разположени на втория етаж, които могат да бъдат отдадени под наем, без да препятстват осъществяване на дейностите, за които е предназначен имота. Към момента едно от помещенията в сутерена на сградата с площ от 48,50 кв. м. е предоставено под наем на „Аджайл” ЕООД, след проведен публично оповестен  конкурс. Има още едно помещение с  площ от 65 кв.м, изградено във втори етаж на Летния театър, при граници на обекта: север – външен зид; изток –коридор и стълбище; юг – външен зид/сцена; запад – стая за охрана; отдолу – антре и оркестър. Това помещение може да бъде отдадено под наем и са носи приходи на предприятието.
Към настоящия момент, цялата сграда на Летния театър е с въведени мерки за енергийна ефективност, които  включват:  цялостна подмяна на дограмата  с нова, смяна на улуците и гръмоотводите, полагане на топлоизолация на стените и пребоядисване на сградата. Монтирана е модерна чилър система, която осигурява охлаждане през лятото и отопление през зимата, така че репетиционните зали и студиата  могат да се ползват за провеждане на различни събития и  през зимните месеци. Помещенията в сградата са годни за ползване за дейности, свързани с основния предмет на дейност на Летния театър. 
Ремонтните дейности са част от проекта на Община Бургас за прилагане на мерки за енергийна ефективност в 17 обществени сгради. Те са финансирани със средства, спечелени от Международен Фонд "Козлодуй" /МФК/ и фонд "Енергийна ефективност и възобновяеми източници".
В тази връзка, предвид гореизложеното, считам, че е целесъобразно да бъде открита процедура за провеждане на публично оповестен търг за отдаване под наем на описаната част от имота, за извършване на творческа дейност, съобразена са основната дейност на летния театър. Това налага, на основание чл. 51, ал. 1, т. 5 от Наредбата за реда за придобиване, управление и разпореждане с общински имоти и вещи в тръжната процедура да се предвидят специфични изисквания към наемателя – лице, което ще извършва творческа музикална дейност като се задължава да се съобразява с графика и събитията, случващи се на сцената на летния театър, да не пречи и смущава тяхното безпрепятствено провеждане. Също така, основни и текущи ремонти, реконструкции, преустройства и подобрения в имота да се извършват от наемателя, изцяло за негова сметка, след изрично писмено съгласие от страна на наемодателя, а след прекратяване действието на договора, подобренията остават в собственост на наемодателя и наемателят няма право да претендира заплащането им.
Началната месечна наемна цена за отдаване под наем на описания по-горе общински самостоятелен обект, се определя съгласно Приложение № 3 за размера на базисните наемни цени за 2016 г. към  Наредбата за определянето и администрирането на местните такси и цени на услугите на територията на Община Бургас, приета от Общински съвет - Бургас с решение по т. 1 (протокол № 44/19.03.2003 год., посл изм. протокол №7/26.01.2016 г., както следва: 65 кв.м. (площ) x 1.50 лв./кв.м. (творческа дейност) x 2.0 (коефициент за зона) x 2.00 (коефициент за състояние) = 390.00 лв., без ДДС.
Ето защо, предлагам на Общински съвет - Бургас, на основание чл.21, ал.1, т.8 от Закона за местното самоуправление и местната администрация, чл.14, ал.7 от Закона за общинската собственост и чл.15, ал.1 във връзка с чл. 51, ал. 1, т. 5 от Наредбата за реда за придобиване, управление и разпореждане с общински имоти и вещи, приета от Общинския съвет -Бургас, да вземе следното

РЕШЕНИЕ:

1. Да се отдаде под наем, за срок от 5 /пет/ години, чрез провеждане на публичен търг с тайно наддаване, на обособена част от имот - публична общинска собственост, представляващ: самостоятелен обект, с обща полезна площ 65 кв.м., изграден на втори етаж на Летния театър, поземлен имот с идентификатор № 07079.618.6.2 по КК на гр. Бургас, с Акт за публична общинска собственост № 174/06.05.1997 год, гр. Бургас, при граници на обекта: север – външен зид; изток –коридор и стълбище; юг – външен зид/сцена; запад – стая за охрана; отдолу – антре и оркестър, с начална тръжна цена 390 (триста и деветдесет) лева, без ДДС. 
2. Обектът да се ползва за кабинет за творческа музикална дейност
3. Наемателят е длъжен да се съобразява с графика и събитията, случващи се на сцената на летния театър, да не пречи и смущава тяхното безпрепятствено провеждане.
Приложения: Копие от акт за общинска собственост - 1 брой, схема за разпределение на помещенията - 2 броя.




Инж. Чанка Коралска
За Кмет на Община Бургас
(заповед №337/05.02.2015 г.)

Златина Георгиева
Директор на дирекция ПНО

